PROGRAM OPREMLJANJA za STANOVANJSKO ZAZIDAVO KOTLJE III

**BESEDILNI DEL**

 **Izdelovalec:**

Občina Ravne na Koroškem

Gačnikova pot 5

2390 Ravne na Koroškem

**Ravne na Koroškem, februar 2015**

**PROJEKT:** Izdelava programa opremljanja za stanovanjsko zazidavo Kotlje III

**VSEBINA POROČILA:** Program opremljanja – besedilni del

**IZDELOVALEC:** Občina Ravne na Koroškem, Gačnikova pot 5, 2390 Ravne na Koroškem

**VODJA PROJEKTA:** Bojan Medved, univ.dipl.inž.grad.

**ODGOVORNA OSEBA:** Župan dr. Tomaž Rožen

Kazalo

[1. POVZETEK PROGRAMA OPREMLJANJA 4](#_Toc412112779)

[2. SPLOŠNI DEL PROGRAMA OPREMLJANJA 5](#_Toc412112780)

[2.1 Pojmi in kratice 5](#_Toc412112781)

[2.2 Podatki o naročniku in izdelovalcu 5](#_Toc412112782)

[2.1.1 Naročnik in izdelovalec 5](#_Toc412112783)

[2.3 Namen izdelave programa opremljanja 5](#_Toc412112784)

[2.4 Opis območja opremljanja 5](#_Toc412112785)

[2.5 Podlage za izdelavo programa opremljanja 6](#_Toc412112786)

[2.5.1 Predpisi 6](#_Toc412112787)

[2.5.2 Dokumenti dolgoročnega razvojnega načrtovanja in prostorski akti 6](#_Toc412112788)

[2.5.3 Projektna in investicijska dokumentacija ter drugi dokumenti in strokovne podlage 6](#_Toc412112789)

[3. OBSTOJEČA IN PREDVIDENA KOMUNALNA oprema 8](#_Toc412112790)

[3.1 Ceste 8](#_Toc412112791)

[3.2 Komunalna kanalizacija 12](#_Toc412112792)

[3.3 Vodovod 13](#_Toc412112793)

[3.4 Električne instalacije – NN 13](#_Toc412112794)

[3.5 Javna razsvetljava 14](#_Toc412112795)

[4. INVESTICIJE V GRADNJO KOMUNALNE opreme 14](#_Toc412112796)

[4.1 Obračunsko območje posamezne komunalne opreme 14](#_Toc412112797)

[4.2 Skupni stroški investicije 15](#_Toc412112798)

[4.3 Obračunski stroški investicije 16](#_Toc412112799)

[5. Podlage za odmero komunalnega prispevka 17](#_Toc412112800)

[5.1 Preračun obračunskih stroškov investicije na merske enote 17](#_Toc412112801)

[5.2 Razmerje med merilom parcele in merilom neto tlorisne površine (Dp in Dt) 17](#_Toc412112802)

[5.3 Olajšave za določene vrste objektov 17](#_Toc412112803)

[5.4 Znižanje komunalnega prispevka zaradi vlaganj investitorja 17](#_Toc412112804)

[5.5 Indeksiranje stroškov opremljanja 17](#_Toc412112805)

[5.6 Izračun komunalnega prispevka 18](#_Toc412112806)

[5.7 Nadomestitveni stroški 18](#_Toc412112807)

[6. kartografski del 21](#_Toc412112808)

# POVZETEK PROGRAMA OPREMLJANJA

Program opremljanja je akt, ki ga občina sprejme v obliki odloka. Z njim se določa in usklajuje dejavnosti v zvezi z opremljanjem zemljišč s komunalno opremo. V konkretnem primeru je program opremljanja osnovna podlaga, na podlagi katere bo Občina Ravne na Koroškem odmerila komunalni prispevek za izgradnjo komunalne opreme na območju OPPN stanovanjske zazidave Kotlje III.

V program opremljanja so vključeni vsi stroški opremljanja predmetnega območja, kot so: stroški izdelave projektne in druge dokumentacije, nakup zemljišč, stroški gradnje ter ostali stroški, ki so nujno potrebni, da obravnavano območje služi predvidenemu namenu

Program opremljanja obravnava izgradnjo naslednje komunalne opreme:

* ceste,
* komunalna kanalizacija in
* vodovod.

S pojmom "izgradnja komunalne opreme" so mišljena vsa dela, ki so potrebna, da se posamezna infrastruktura zgradi in preda v poslovno uporabo komunalni službi.

Skupna površina gradbenih parcel Kotlje III obsega 33.608 m2.

Pred določitvijo višine komunalnega prispevka je potrebno določiti obračunska območja. Na območju Kotlje III obstaja eno obračunsko območje, saj je gostota izrabe komunalne opreme in vrednost vodov na enoto površine enakomerno zastopana na celotnem območju.

Skupni stroški, prikazani v programu opremljanja, obravnavajo vse stroške, ki so predmet investicije v izgradnjo komunalne opreme na območju opremljanja. Vsi stroški so določeni na podlagi izdanih računov oz. iz projektantskih kalkulacij. Pridobljeni pa so iz popisa del.

Obračunski stroški v primeru predmetnega območja niso enaki skupnim stroškom. Razlika se zagotavlja iz občinskega proračuna. Preostale stroške, ki v obračunskih stroških niso upoštevani, (izvedba hišnih priključkov) bo moral investitor poravnati posebej. Obračunski stroški se za odmero komunalnega prispevka preračunajo na enoto mere, v skladu z Uredbo, kot je izračunano v poglavju "5.1 - Preračun obračunskih stroškov investicije na merske enote".

Končni znesek opremljanja zemljišč s komunalno opremo za območje Kotlje III je naslednji:

|  |  |  |
| --- | --- | --- |
| **Obračunsko območje** | **Cpij (€/m2)** | **Ctij (€/m2)** |
| Območje Kotlje III | 11,90 | 49,74 |

Prikaz vrednosti Cp in Ct za območje Kotlje III

Izračun komunalnega prispevka za posameznega zavezanca se izračuna po naslednji formuli:

KPij = (Aparcela · Cpij · Dp) + (Atlorisna · Ctij ·Dt) oz,

 KP= (Aparcela · Cp· Dp) + (Atlorisna · Ct ·Dt)

ki je opisana v poglavju "5.6 - Izračun komunalnega prispevka".

# SPLOŠNI DEL PROGRAMA OPREMLJANJA

##

## 2.1 Pojmi in kratice

GP gradbena parcela objekta;

NTP neto tlorisna površina objekta;

KP……………... celotni komunalni prispevek;

KPij………………..komunalni prispevek za posamezno vrsto komunalne opreme na posameznem obračunskem območju;

Aparcela  površina (gradbene) parcele objekta;

Atlorisna neto tlorisna površina objekta;

Dp delež (gradbene) parcele pri izračunu komunalnega prispevka (0,3 < Dp < 0,7);

Dt delež NTP pri izračunu komunalnega prispevka (0,3 < Dt < 0,7); Dp+ Dt= 1;

Cpij obračunski stroški opremljanja m2 (gradbene) parcele s posamezno komunalno opremo na posameznem obračunskem območju;

Ctij  obračunski stroški opremljanja m2 NTP s posamezno komunalno opremo na posameznem obračunskem območju;

Cp celotni stroški opremljanja m2 (gradbene) parcele;

Ct celotni stroški opremljanja m2 NTP.

## 2.2 Podatki o naročniku in izdelovalcu

### Naročnik in izdelovalec

Naročnik in izdelovalec programa opremljanja je:

Občina Ravne na Koroškem

Gačnikova pot 5

2390 RAVNE NA KOROŠKEM

Identifikacijska številka za DDV: SI48626244

tel: (02) 82-16-000

fax: (02) 82-16-001

## 2.3 Namen izdelave programa opremljanja

Program opremljanja se izvede z namenom obračuna komunalnega prispevka za novo zgrajeno komunalno opremo na območju stanovanjske zazidave Kotlje III. Za že izvedeno investicijo je tako potrebno pripraviti program opremljanja, katerega občinski svet sprejme z odlokom. Tako sprejet dokument bo osnova, na podlagi katere bo občina od lastnikov objektov na predmetnem območju, ki se bodo priključevali na novo komunalno opremo, obračunala komunalni prispevek.

## 2.4 Opis območja opremljanja

Predmet investicije je izgradnja komunalne opreme stanovanjske zazidave Kotlje III. Območje, ki je namenjena za gradnjo stanovanjskih stavb (CC.SI-11100,11210) – gradnja nizke gostote, ki vključuje samostojne eno in dvostanovanjske stavbe vključno s pripadajočo gospodarsko javno infrastrukturo.

Urbanistična zasnova je določena ob upoštevanju poteka obstoječe javne infrastrukture vključno z varovalnimi koridorji ter možnosti dostopa do stavbnih zemljišč.

Na območju je predvidena ureditev prometnih površin, javnih površin (zelenice, zasaditve) in druge gospodarske javne infrastrukture.

Z komunalno ureditvijo področja obdelave želi naročnik funkcionalno opremiti parcele in omogočiti gradnjo štiridesetih (40) objektov na parcelah različnih velikosti, od 718 m2 do 925 m2, na skupni površini cca 4,0 ha. Zagotovi se možnost komunalnih priključkov za bodoče graditelje, ki bodo na tako opremljenih parcelah hitreje in lažje postavili predvidene objekte. Naselje individualne zazidave v Kotljah se v skladu z projektom širi proti severu. Ureditev območja je upravičena predvsem zaradi zagotavljanja urbanega reda v območju obdelave ter ureditve potrebne komunalne infrastrukture z navezavo na obstoječo.

Izgradnja komunalne opreme zajema prometno ureditev in izvedbo nove dovozne ceste, ki se priključi na obstoječe prometnice naselja Kotlje na lokaciji obstoječega križišča pri samopostrežni trgovini oz. gasilskem domu. Ob dovozni cesti je predvidena ureditev peš hodnika. Komunalna oprema pa zajema tudi pripadajočo kanalizacijo padavinskih ter odpadnih sanitarnih vod, izvedbo strojnih inštalacij (javni vodi vodovoda, …) in elektro inštalacij (hišni priključki elektro, TK, CATV, razsvetljava,…) in raznih prestavitev drugih obstoječih komunalnih vodov.

## 2.5 Podlage za izdelavo programa opremljanja

### 2.5.1 Predpisi

* Zakon o prostorskem načrtovanju – ZPNačrt (Ur. l. RS, št. 33/07 in 108/2009),
* Zakon o graditvi objektov – ZGO-1-UPB1 (Ur. l. RS, št. 102/04, …, 108/2009),
* Zakon o varstvu okolja – ZVO-1-UPB1 (Ur. l. RS, št. 39/06, …, 108/2009),
* Pravilnik o merilih za odmero komunalnega prispevka (Ur. l. RS, št. 95/2007),
* Uredba o vsebini programa opremljanja stavbnih zemljišč (Ur. l. RS, št. 80/2007) .

### 2.5.2 Dokumenti dolgoročnega razvojnega načrtovanja in prostorski akti

* Odlok o občinskem prostorskem načrtu Občine Ravne na Koroškem (Uradno glasilo slovenskih občin, št. 7/2013, 28/2014)
* Odlok o zazidalnem načrtu za stanovanjsko zazidavo in bencinski servis Kotlje III (Uradni list Republike Slovenije, št. 121/2005, Uradno glasilo slovenskih občin št. 53/2013)

Navedena dokumenta sta na vpogled na sedežu Občine.

### 2.5.3 Projektna in investicijska dokumentacija ter drugi dokumenti in strokovne podlage

* Projekt za pridobitev gradbenega dovoljenja (PGD): KOMUNALNA OPREMA STANOVANJSKE ZAZIDAVE KOTLJE III

 Izdelovalci projekta:

Datum izdelave:

|  |  |  |
| --- | --- | --- |
| Odgovorni vodja projekta:  | BIRO GODEC, projektiranje in tehnično svetovanje, Sanja Godec, s.p. |  |
|  »O« Vodilna mapa št. 18/13  |  BIRO GODEC, projektiranje in tehnično svetovanje, Sanja Godec s.p. |  December 2013 |
|  »3« Načrt ureditve cest in kanalizacije št. 15HL/13 | HL Arh. in grad. ProjektiranjeLjubo Hansel, s.p. |  December 2013 |
|  »4« Načrt električnih inštalacij in opreme  št. 30/13  | EPNS, d.o.o. (Danilo Smolar) |  December 2013 |
|  »5« Načrt vodovoda št. P14/13 | Štraser, d.o.o. (Bojan Štraser) |  December 2013 |
|  »6« Načrt plinovoda št. PD/13-0508 | Petrol Energetika, d.o.o. | December 2013 |

Ostali dokumenti ter ocene vrednosti so pridobljeni s strani investitorja.

Navedeni dokumenti so shranjeni na sedežu Občine.

# OBSTOJEČA IN PREDVIDENA KOMUNALNA oprema

## 3.1 Ceste

**DOVOZNA CESTA "A"**

Dovoz do predvidene zazidave se omogoča preko nove asfaltirane dovozne ceste "A" širine minimalno 5,00 m in dolžine 169,35 m, katera se priključuje na javno pot JP 850771 na zahodni strani predvidene zazidave. Ob desnem robu predvidene ceste se izvede asfaltiran pločnik širine 1,25 m, kateri je od cestišča ločen z betonskimi robniki preseka 15x25 cm, katerih zgornji rob je od nivoja vozišča dvignjen za 12 cm. Zaradi zagotavljanja odvodnjavanja zaledne vode se pod brežino nad pločnikom vgradijo betonske kanalete širine 50cm. Kjer pa ne obstaja nevarnost izpiranja zaradi zaledne padavinske vode se izvede 50cm široka travna berma. Ob levem robu ceste se v spodnjem delu izvede utrjena bankina širine 50 cm, v zgodnjem delu od km 0+100,00 dalje pa se vgradi betonske plitve mulde širine 50 cm preko katerih se zagotovi stekanje padavinske vode iz vozišča v cestne požiralnike in dalje v nove padavinske zbirne kanale.

Vzdolžni nagib osi ceste je v priključku na javno pot JP 850771 izveden v nagibu 5,00 % nato pa prehaja v vzpon z nagibom 12,00 % do km0+080,00 , kjer zlagoma preide v spust z nagibom 1,82 % do priključka na novo dovozno cesto "C".

Prečni profil vozišča je nagnjen od hriba z sklonom 2,50 %, le v desnem zavoju od km 0+050,00 do km 0+090,00 preide v nagib proti robniku pločnika. Prečni nagib pločnika znaša 2,00 % proti vozišču.

Horizontalna os vozišča sledi obliki terena v vzponu najprej od pravokotnega priključka na obstoječo javno pot JP850771, nato pa v levem zavoju z radiem R=30,00 m, kjer je vozišče obojestransko razširjeno. Po kratki premi v vzponu preide os vozišča v desni zavoj z radiem R=35,00 m, vozišče pa je zaradi majhnega radia spet obojestransko razširjeno. Od km 0+092,57 m dalje poteka os ceste v premi do priključka na novo dovozno cesto "C".

Brežine v prilagoditvi na obstoječi teren se izvede v nagibu 2:3 ali bolj položno in humusira ter zatravi s semenom avtohtone sorte travne ruše. Betonske robnike se polaga v pasovni temelj iz pustega betona C12/15. V območju cestnih priključkov se izvedejo pogreznjeni robniki, v dolžini 3,00 m, z asfaltirano klančino za premagovanje fizične ovire. Zgornji rob pogreznjenega robnika se izvede 1,00 cm nad povozno površino.

V območju pločnika se položi vzdolžno drenažo preseka DN110 mm katero se položi na utrjeni podlagi iz gline ali pustega betona C12/15. Drenažno cev se zasuje s filtrnim slojem pranega prodca 8/16 mm, katerega se zavije v geotekstil. Drenažo se polaga tudi na najnižjem nivoju jarkov izkopa za komunalne vode in spelje v jaške padavinske kanalizacije. Iz geomehanskega poročila je razvidno, da je v nižjih nivojih izkopov zaradi neprepustnih slojev zemljin pričakovati precejne vode tudi v sušnih obdobjih.

V območju nove dovozne ceste se bo izvedla nova zbirna kanalizacija padavinskih vod in novi zbirni kanal odpadne sanitarne vode z možnostjo priključevanja predvidenih objektov tudi iz nivoja kleti.

Ob levem robu vozišča bo od km 0+085,00 dalje potekal novi vodovod. Poleg vodovoda bo od km 0+105,00 dalje potekal tudi novi plinovod.

Ob desnem robu pločnika bodo položeni novi zemeljski NN vodi elektro omrežja in javne razsvetljave, katere svetilke na kandelabrih sidranih v betonskih temeljih bodo postavljene ob zunanjem robu pločnika.

V območju pločnika bo položen razvod telekomunikacijskih zemeljskih vodov.

**DOVOZNA CESTA "B"**

Dovoz do predvidenega jugozahodnega dela zazidave se omogoča preko nove asfaltirane dovozne ceste "B" širine minimalno 4,00 m in dolžine 159,17 m, katera se priključuje na novo dovozno cesto "A" v km 0+108,00 s pravokotnim priključkom. Nova dovozna cesta "B" je slepa ulica z urejenim obračališčem, v km 0+146,00 desno. V zaključki trase ceste "B" se izvede podaljšek pločnika z asfaltiranjem, v širini 2,00 m, do stika z obstoječo javno potjo JP850781. V tem delu se prečno vgradita dva montažna kovinska konfina, omogoči pa se izvedba interventne poti v uvaljanem lomljencu širine 3,50 m.

Ob levem robu predvidene ceste se izvede asfaltiran pločnik, širine 1,00 m, kateri je od cestišča ločen s pogreznjenimi betonskimi robniki preseka 25x15 cm, katerih zgornji rob je od nivoja vozišča dvignjen za 1-3cm. Zaradi zagotavljanja odvodnjavanja zaledne vode se ob desnem robu vozišča vgradi plitvo betonsko muldo širine 50cm, preko katere se zagotovi stekanje padavinske vode iz vozišča v cestne požiralnike in dalje v novi padavinski zbirni kanal.

Vzdolžni nagib osi ceste je v priključku na novo dovozno cesto "A" izveden v nagibu 0,93 % in se nadaljuje do km 0+080,00, nato pa prehaja v vzpon z nagibom 0,50 % do zaključka v km 0+159,17.

Prečni profil vozišča je nagnjen od hriba z sklonom 2,50 %. Prečni nagib pločnika znaša 2,00 % proti vozišču.

Horizontalna os vozišča sledi kratki premi od desnega roba vozišča dovozne ceste "A" v desni zavoj z radiem R=100,00 m, od km 0+007,48 m dalje poteka os ceste v premi do zaključka v km 0+159,17.

Brežine v prilagoditvi na obstoječi teren se izvede v nagibu 2:3 ali bolj položno in humusira ter zatravi s semenom avtohtone sorte travne ruše. Betonske robnike se polaga v pasovni temelj iz pustega betona C12/15. V območju cestnih priključkov se izvedejo pogreznjeni robniki v dolžini 3,00 m z asfaltirano klančino za premagovanje fizične ovire. Zgornji rob pogreznjenega robnika se izvede 1,00 cm nad povozno površino.

V območju pod betonsko muldo na desni strani vozišča se položi vzdolžno drenažo preseka DN110 mm katero se položi na utrjeni podlagi iz gline ali pustega betona C12/15. Drenažno cev se zasuje s filtrnim slojem pranega prodca 8/16 mm katerega se zavije v geotekstil. Drenažo se polaga tudi na najnižjem nivoju jarkov izkopa za komunalne vode in spelje v jaške padavinske kanalizacije. Iz geomehanskega poročila je razvidno, da je v nižjih nivojih izkopov zaradi neprepustnih slojev zemljin pričakovati precejne vode tudi v sušnih obdobjih.

V območju nove dovozne ceste se bo izvedla nova zbirna kanalizacija padavinskih vod in novi zbirni kanal odpadne sanitarne vode z možnostjo priključevanja predvidenih objektov tudi iz nivoja kleti.

Ob levem robu vozišča bo potekal novi vodovod.

Ob desnem robu vozišča bo potekal tudi novi plinovod.

Ob levem robu pločnika bodo položeni novi zemeljski NN vodi elektro omrežja in javne razsvetljave, katere svetilke na kandelabrih sidranih v betonskih temeljih bodo postavljene ob zunanjem robu pločnika.

V območju pločnika bo položen razvod telekomunikacijskih zemeljskih vodov.

**DOVOZNA CESTA "C"**

Dovoz do predvidenega vzhodnega dela zazidave se omogoča preko nove asfaltirane dovozne ceste "C" širine minimalno 4,00 m in dolžine 252,56 m, na katera se priključuje nova dovozna cesta "A", v km 0+078,20 desno s pravokotnim priključkom. Nova dovozna cesta "C" je slepa ulica z urejenim obračališčem, v km 0+239,00 levo. V km 0+011,70 desno je predviden odcep nove dovozne ceste "D". V km 0+079,00 levo se odcepi manjši priključek interventne poti proti vzhodu, kjer je ob križišču lociran prostor za ločeno zbiranje odpadkov. Prostor velikosti 4,00 m x 7,00 m je izveden iz metličene AB talne plošče nagnjene 1,50% proti vozišču priključka. V zaključki trase ceste "C" se izvede podaljšek pločnika z asfaltiranjem, v širini 2,00 m, do stika z obstoječo javno potjo JP850781. V tem delu se prečno vgradita dva montažna kovinska konfina, omogoči pa se izvedba interventne poti v uvaljanem lomljencu širine 3,50 m.

Ob desnem robu predvidene nove dovozne ceste "C" se izvede asfaltiran pločnik širine 1,00 m, kateri je od cestišča ločen s pogreznjenimi betonskimi robniki preseka 25x15 cm, katerih zgornji rob je od nivoja vozišča dvignjen za 1-3 cm. Zaradi zagotavljanja odvodnjavanja zaledne vode se ob levem robu vozišča vgradi plitvo betonsko muldo širine 50 cm, preko katere se zagotovi stekanje padavinske vode iz vozišča v cestne požiralnike in dalje v novi padavinski zbirni kanal.

Vzdolžni nagib osi ceste je od pričetka stacionaže prilagojen nagibu terena v vzdolžnem sklonu 6,58 %, v km 0+060,00 se z vertikalnim radiem R=800,00 m prilagodi lomu v obstoječem terenu in nato poteka z vzdolžnim sklonom 2,42 % do konca v km 0+252,56.

Prečni profil vozišča je nagnjen od hriba z sklonom 2,50 %. Prečni nagib pločnika znaša 2,00 % proti vozišču.

Horizontalna os vozišča sledi kratki premi od pričetka stacionaže nove dovozne ceste "C" v levi zavoj z radiem R=100,00 m, nato sledi krajša prema, kateri sledi desno zavoj v km 0+0+100,00, dalje pa poteka os ceste v premi do zaključka v km 0+252,56.

Brežine v prilagoditvi na obstoječi teren se izvede v nagibu 2:3 ali bolj položno in humusira ter zatravi s semenom avtohtone sorte travne ruše. Betonske robnike se polaga v pasovni temelj iz pustega betona C12/15. V območju cestnih priključkov se izvedejo pogreznjeni robniki v dolžini 3,00 m z asfaltirano klančino za premagovanje fizične ovire. Zgornji rob pogreznjenega robnika se izvede 1,00 cm nad povozno površino.

V območju pod betonsko muldo na levi strani vozišča se položi vzdolžno drenažo preseka DN110 mm, katero se položi na utrjeni podlagi iz gline ali pustega betona C12/15. Drenažno cev se zasuje s filtrnim slojem pranega prodca 8/16 mm, katerega se zavije v geotekstil. Drenažo se polaga tudi na najnižjem nivoju jarkov izkopa za komunalne vode in spelje v jaške padavinske kanalizacije. Iz geomehanskega poročila je razvidno, da je v nižjih nivojih izkopov zaradi neprepustnih slojev zemljin pričakovati precejne vode tudi v sušnih obdobjih.

V območju nove dovozne ceste se bo izvedla nova zbirna kanalizacija padavinskih vod in novi zbirni kanal odpadne sanitarne vode z možnostjo priključevanja predvidenih objektov tudi iz nivoja kleti.

Ob levem robu vozišča bo potekal novi vodovod.

Ob levem robu vozišča bo poleg vodovoda vzporedno potekal tudi novi plinovod.

Ob desnem robu pločnika bodo položeni novi zemeljski NN vodi elektro omrežja in javne razsvetljave, katere svetilke na kandelabrih sidranih v betonskih temeljih bodo postavljene ob zunanjem robu pločnika.

V območju pločnika bo položen razvod telekomunikacijskih zemeljskih vodov.

**DOVOZNA CESTA "D"**

Dovoz do predvidenega skrajnega severnega dela zazidave se omogoča preko nove asfaltirane dovozne ceste "D", širine minimalno 4,00 m in dolžine 55,26 m, katera se priključuje na novo dovozno cesto "C", v km 0+011,70 s pravokotnim priključkom. Nova dovozna cesta "D" je slepa ulica z urejenim obračališčem, v km 0+042,00 desno. V zaključki trase ceste "D" se izvede prilagoditev na obstoječem terenu.

Ob levem robu predvidene ceste se izvede utrjena bankina širine 50cm. Zaradi zagotavljanja odvodnjavanja zaledne vode se ob desnem robu vozišča vgradi plitvo betonsko muldo širine 50 cm preko katere se zagotovi stekanje padavinske vode iz vozišča v cestne požiralnike in dalje v novi padavinski zbirni kanal.

Vzdolžni nagib osi ceste je od priključka na novo dovozno cesto "C" do konca trase izveden v nagibu 4,05 %.

Prečni profil vozišča je nagnjen od hriba z sklonom 2,50 %.

Horizontalna os vozišča sledi kratki premi od desnega roba vozišča dovozne ceste "C" v desni zavoj z radiem R=50,00 m, dalje pa poteka os ceste v premi do zaključka v km 0+055,26.

Brežine v prilagoditvi na obstoječi teren se izvede v nagibu 2:3 ali bolj položno in humusira ter zatravi s semenom avtohtone sorte travne ruše. Betonske robnike se polaga v pasovni temelj iz pustega betona C12/15. V območju cestnih priključkov se izvedejo pogreznjeni robniki v dolžini 3,00 m z asfaltirano klančino za premagovanje fizične ovire. Zgornji rob pogreznjenega robnika se izvede 1,00cm nad povozno površino.

V območju pod betonsko muldo na desni strani vozišča se položi vzdolžno drenažo preseka DN110 mm, katero se položi na utrjeni podlagi iz gline ali pustega betona C12/15. Drenažno cev se zasuje s filtrnim slojem pranega prodca 8/16mm, katerega se zavije v geotekstil. Drenažo se polaga tudi na najnižjem nivoju jarkov izkopa za komunalne vode in spelje v jaške padavinske kanalizacije. Iz geomehanskega poročila je razvidno, da je v nižjih nivojih izkopov zaradi neprepustnih slojev zemljin pričakovati precejne vode tudi v sušnih obdobjih.

V območju nove dovozne ceste se bo izvedla nova zbirna kanalizacija padavinskih vod in novi zbirni kanal odpadne sanitarne vode z možnostjo priključevanja predvidenih objektov tudi iz nivoja kleti.

Ob levem robu vozišča bo potekal novi plinovod.

Vzporedno s plinovodom bo na levi polovici vozišča potekal tudi vodovod.

Ob desnem robu vozišča bodo položeni novi zemeljski NN vodi elektro omrežja in javne razsvetljave, katere svetilke na kandelabrih sidranih v betonskih temeljih bodo postavljene ob zunanjem robu betonske mulde.

V območju bankine ob levem robu vozišča bo položen razvod telekomunikacijskih zemeljskih vodov.

## 3.2 Komunalna kanalizacija

Izvedeni bodo novi zbirni kanali padavinskih in odpadnih sanitarnih vod kot ločeni sistem odvodnjavanja. Padavinski in fekalni kanali s pripadajočim cevnim razvodom in revizijskimi jaški bodo izvedeni vodotesno iz PVC in PE materialov. V območju večjih vzdolžnih nagibov cest ali terena bodo kanali izvedeni s kaskadami. V fekalnih kanalih bodo priključki na revizijske jaške izvedeni s stopnjo tako, da ne bo oviran pretok odpadne sanitarne vode. Na vsako predvideno parcelo bo pripravljen priključek ločeno na zbirni padavinski in na zbirni fekalni kanal. Kanalizacija bo zaradi hribovitega terena speljana z novimi zbirnimi kanali pod predvidenimi parcelami zazidave tako, da bo omogočeno gravitacijsko odvodnjavanje tudi iz kletnega nivoja predvidenih objektov. Revizijske jaške hišnih priključkov na parcelah izvedejo bodoči investitorji v sklopu nove gradnje. Priključna cev na zbirni kanal se začasno zavaruje z tesnilnim elementom, na terenu pa označi z vertikalno letvijo.

Zbirni kanali bodo gravitacijsko vodeni proti priključku na javno kanalizacijo. Delno bodo kanali vodeni proti severu, nato pa proti zahodu.

Padavinski zbirni kanal je speljan proti severu ter se pred regionalno cesto obrne proti vzhodu do izpusta v cestni jarek ob regionalni cesti. Nekoliko bodo k zmanjšanju hitrosti padavinske vode v zbirnih kanalih doprinesle tudi kaskade.

## 3.3 Vodovod

Pri izvedbi vodovoda Dular - Kotlje je bil odcep za zazidavo Kotlje III izveden čez regionalno cesto. Na tem mestu se izvede priključitev vodovoda zazidave na javni vodovod.

Predvidena je oskrba z vodo in požarna oskrba za novo zazidavo Kotlje III s 40 stanovanjskimi objekti. Predvidenih je pet (5) nadzemnih hidrantov.

Za vodovod so predvidene oplaščene PE100 cevi DN110/10 in DN63/10.

Nad cevovodom je obvezno vgraditi označbeni trak modre barve z belim napisom VODOVOD ca. 50cm nad cevovodom.

Cevi se položijo na ustrezno utrjeno dno in se do višine 10 cm nad temenom cevi obsipajo (in ročno utrdijo). Material za obsip je fini izkopni material, v katerem ne smejo biti ostrorobni delci , največji delci pa ne smejo presegati 30mm.

Pri polaganju cevi se morajo upoštevati navodila proizvajalca. Cevovod in stiki morajo biti VODOTESNI.

## 3.4 Električne instalacije – NN

Za napajanje z električno energijo predmetnih objektov se predvidi nov izvod iz transformatorske postaje TP KOTLJE 1 z zemeljskim kablom tip E-XAY2Y 4x240+2,5mm2, (izvod I-12 “NASELJE SUŠILNICA”) do prostostoječe razvodne omare PS-RO1 (od točke A do B). Iz PS-RO1 se izvedejo štirje izvodi in sicer: 1. izvod do PS-PMO1 in naprej do PMO-4, (od točke B do C); 2. izvod do PS-PMO5 in naprej do PS-PMO-8, (od točke B do D); 3. izvod do PS-PMO9 in naprej do PMO-10, (od točke B do E) in 4. izvod do R-jr za stikališče javne razsvetljave, ki pa se postavi tik ob PS-RO1. Iz PS-RO1 se napajajo vse prostostoječe merilne omare (PMO1 ....PMO10) v predvideni zazidavi za 40 stanovanjskih objektov. V vsaki omari se predvidijo 4 merilna mesta in tarifni omejevalci toka za enostanovanjske objekte. V končnih PMO4, PMO-8 in PMO-10 se namestijo prenapetostni odvodniki. Razvod med priključnimi merilnimi omarami v ulici se izvede s kablom tip E-XAY2Y 4x70+2,5 mm2, ki se položi v zelenici ob robu ceste, kjer pa prečka uvoz k objektu pa v zaščitni cevi stigmaflex d=110 mm. Ob razvodni omari PS-RO1 se postavi dvodelna prostostoječa omara za stikališče javne rauzsvetljave R-jr. Vzporedno z NN kablom se položi zemeljski kabel tip NAY2Y 4x16+2,5 mm2, za napajanje svetilk javne razsvetljave v predvideni zazidavi ter ozemljitveni trak Fe-Zn 25x4 mm, po celi dolžini med omarami in svetilkami.

Na severnem delu zazidave parcele prečka prostozračni NN vod z golimi vodniki Al-Je 4x70 mm2 in SKS 4x70 mm2, s katerim se napajajo obstoječi objekti (izvod Brdinje Nacesnik in Brdinje Štruc ter Plinska reducirna postaja). Ker je ta vod v območju zazidave moteč, se predvidi kabliranje v tem delu. Iz TP Kotlje 1 do končnega droga na severo-zahodnem delu zazidave (točka F) je že položen zemeljski kabel (2x E-XAY2Y 4x70+2,5 mm2), zato se na temm mestu izvede kabelska spojka in se ob kabla podaljšata do točke G za 155m. V točki G se obstoječe N oporišče preuredi v končni A drog, kjer preide zemeljski vod po drogu v prostozračni vod. Iz doga se nazaj po isti trasi položi zemeljski kabel (E-XAY2Y 4x35+2,5 mm2) do točke H, kjer se spoji z obstoječim kablom za napajanje reducirne plinske postaje. Na končnem A drogu se namestijo prenapetostni odvodniki. Po izvedbi prej opisanega kabliranja se lahko obstoječ prostozračni vod v dolžini 120 m, ki poteka preko gradbenih parcel, ukine in odstrani s parcel zazidave. Nov izvod (I-12) v TP se varujejo z varovalko 1x3x315A, izvodi v razvodni omari PS-RO1 pa se varujejo selektivno, glede na predvideno obremenitev (3x160A, 3x80A in 1x25A za JR). Na izvodu 1 bo predvidoma priključenih 16 odjemalcev (16 stanovanjskih objektov), prav tako na izvodu 2, na izvodu 3 pa 8 odjemalcev (8 stanovanjskih objektov). Na dovodu do PS-RO1 še je nekaj rezerve za eventualno širitev zazidave.

Omare so tipske prostostoječe s podstavkom tip POL1010 “Schrack”, dimenzij 1000/1000/320 mm z vrati z okenci za štiri števce. Na desnem delu se namestijo montažne plošče za števce el. energije, v levem delu pa se namestijo varovalčni ločilniki in prenapetostni odvodniki. Iz PMO-1, PMO-2.... in PMO-10 se izvedejo notranji priključki do razdelilnikov v posameznih objektih in sicer se v fazi izgradnje komunalne infrastrukture do predvidenih objektov položijo zaščitne cevi (alkaten ali stigmaflex d=75 mm), ki se položijo v zelenico, v katero se kasneje lahko uvleče kabel za napajanje posameznega objekta (hišna inštalacija). Cevi se po položitvi primerno zaprejo, da se prepreči vdor zemlje in vode.

## 3.5 Javna razsvetljava

Ob dovozni poti in v ulicah se izvede javna razsvetljava (predvodoma 16 svetilk), ki bodo napajane iz novega stikališča R-jr, ki se postavi ob razvodno omaro PS-RO1. Iz stikališča se bodo izvedle tri (ločene) veje JR. Za osvetlitev ceste v zazidavi se predvidi 16 svetilk z močjo (1x36W (LED)+izgube), ter dodatno cca Pd= 200W za novoletno okrasitev. Na vsaki drugi svetilki se predvidi vtičnica za priključitev svetlobnih okraskov. Iz stikališča se izvede razvod JR po celi trasi novih cest. Izvod za JR se izvede v zelenici ob robu ceste, kjer pa prečka uvoze ali cesto pa v zaščitnih ceveh (stigmaflex) d= 75 mm.

Razvod „JR“ se izvede s kablom NAY2Y-J 4x16+2,5 mm2. Ob kablu po zelenici se položi tudi ozemljitveni trak Fe-Zn 25x4 mm. Ob cesti se namestijo tipski kandelabri, ki so kovinski vroče cinkane izvedbe/vsadni, višine H/h= 7 m/6,2 m, s svetilkami z ravnim steklom, tip MINI STELVIO 1x36W LED „Disano“ ali podobno. Svetilke imajo vgrajeno varčno (LED) sijalko in usmerjen svetlobni tok in svetlobno ne onesnažujejo okolja.

# INVESTICIJE V GRADNJO KOMUNALNE opreme

## 4.1 Obračunsko območje posamezne komunalne opreme

Obračunsko območje posamezne komunalne opreme je območje investicije, na katerem se zagotavlja priključevanje na načrtovano komunalno opremo, oziroma je to območje njene uporabe. Celotno območje, ki se opremlja na podlagi investicije, je lahko razdeljeno na več obračunskih območij komunalne opreme, če območje investicije zajema več geografsko in funkcionalno zaokroženih območij z ločenimi območji možnega priključevanja na posamezni vod komunalne opreme.

V primeru območja stanovanjske zazidave Kotlje III je obračunsko območje komunalne opreme eno, saj bo predvidena komunalna oprema zgrajena na območju, kjer se bo zagotavljala enakomerna gostota in izkoriščenost komunalnih vodov.

Naslednja preglednica prikazuje vsoto površin (gradbenih) parcel in predvidenih NTP za obračunsko območje komunalne opreme, za katero se obračuna komunalni prispevek.

|  |  |  |
| --- | --- | --- |
| **Obračunsko območje** | **Σ Aparcela (m2)** | **Σ Atlorisna (m2)** |
| Območje Kotlje III | 33.608 | 6.000 |

Prikaz vsote površin (gradbenih) parcel in ocenjenih neto tlorisnih površin objektov

Pri določitvi predvidenih objektov, ki se bodo priklapljali na novo zgrajeno komunalno opremo, so bile uporabljene podlage iz sprejetega Odloka o zazidalnem načrtu za stanovanjsko zazidavo in bencinski servis Kotlje III (Uradni list Republike Slovenije, št. 121/2005, Uradno glasilo slovenskih občin št. 53/2013).

Pri določitvi neto tlorisne površine objektov, ki se bodo priklapljali na novo zgrajeno komunalno opremo, je bila upoštevana povprečna NTP 150m2.

Pri določitvi površin (gradbenih) parcel so bili uporabljeni podatki izvedene parcelacije.

Obračunsko območje za vso komunalno opremo je eno in predstavlja celotno območje ZN - OPPN.

## 4.2 Skupni stroški investicije

Skupni stroški investicije prikazujejo vse stroške, ki so potrebni, da se na obračunskem območju investicije zgradi komunalna oprema. Podatki o višini skupnih stroškov se pridobijo iz investicijske, projektne in druge dokumentacije ali pa se ocenijo. Pri določitvi skupnih stroškov investicije se upoštevajo stroški nakupa zemljišč, izgradnje komunalne opreme, stroški priprave projektne dokumentacije in vsi ostali stroški, ki so nujno potrebni, da se območje opremljanja komunalno opremi.

Skupni stroški investicije v izgradnjo komunalne opreme, ki se upoštevajo v programu opremljanja, so:

* stroški nakupa zemljišč;
* stroški priprave zemljišča, ki vsebujejo stroške ZN - OPPN, PGD, PZI, plačilo nadomestila za spremembo namembnosti, izdelavo elaborata spremembe bonitete, izdelavo geodetskega načrta in parcelacijo;
* stroški gradnje, ki vsebujejo stroške izvedbe GOI del in stroške nadzorov;

|  |  |  |
| --- | --- | --- |
| **Postavka** | **Skupni znesek (€)** | **Vir podatkov** |
| Nakup zemljišč | 76.668 | Realizirane pogodbe |
| Priprava zemljišča | 43.446 | Računi izvajalcev |
| Ceste | 204.405 | Vrednost situacij z oceno dokončanja |
| Kanalizacija  | 373.220 | Vrednost situacij z oceno dokončanja |
| Vodovod | 67.782 | Vrednost situacij z oceno dokončanja |
| **Skupaj** | **765.521** |  |

Prikaz skupnih stroškov investicije v izgradnjo komunalne opreme

V preglednici 3 so prikazani stroški, ki so potrebni da se območje Kotlje III komunalno opremi. Vir podatkov, na podlagi katerega so bili stroški ocenjeni, so realizirane pogodbe, računi za opravljena dela in storitve ter vrednost situacij izvedenih del in ocena dokončanja preostale investicije.

## 4.3 Obračunski stroški investicije

Obračunski stroški investicije so tisti del skupnih stroškov investicije, ki se financirajo iz sredstev, zbranih s plačili komunalnih prispevkov.

V primeru izgradnje komunalne opreme na območju stanovanjske zazidave Kotlje III so obračunski stroški nižji od skupnih stroškov. To pomeni, da se del bremena celotne investicije prerazporedi v komunalni prispevek, katerega bodo morali poravnati lastniki objektov, ki se bodo priključili oz. jim bo omogočena priključitev na novo zgrajeno komunalno opremo, razlika pa se pokrije iz občinskega proračuna.

|  |  |  |
| --- | --- | --- |
| **Postavka** | **Skupni stroški (€)** | **Obračunski stroški (€)** |
| Nakup zemljišč | 76.668 | 0 |
| Priprava zemljišča | 43.446 | 0 |
| Ceste | 204.405 | 71.542 |
| Kanalizacija  | 373.220 | 130.627 |
| Vodovod | 67.782 | 23.724 |
| **Skupaj** | **765.521** | **225.892** |

Prikaz skupnih in obračunskih stroškov investicije v izgradnjo komunalne opreme

# Podlage za odmero komunalnega prispevka

## 5.1 Preračun obračunskih stroškov investicije na merske enote

Podlaga za odmero komunalnega prispevka, za določeno vrsto komunalne opreme, na posameznem obračunskem območju, je višina obračunskih stroškov investicije, preračunana na z uredbo določene merske enote; to je površine (gradbenih) parcel in neto tlorisne površine objektov.

Naslednja tabela prikazuje razdelitev stroškov komunalnega opremljanja zemljišč na enoto (gradbene) parcele [Aparcela] in neto tlorisne površine objekta [Atlorisna].

|  |  |  |  |  |  |
| --- | --- | --- | --- | --- | --- |
| **Postavka** | **Vrednost (€)** | **Σ Aparcela (m2)** | **Σ Atlorisna (m2)** | **Cpij (€/m2)** | **Ctij (€/m2)** |
| Ceste (C2) | 71.542 | 33.608 | 6.000 | 2,13 | 11,92 |
| Kanalizacija (K2) | 130.627 | 3,89 | 21,77 |
| Vodovod (V2) | 23.724 | 0,71 | 3,95 |
| **Skupaj** | **225.892** | **33.608** | **6.000** | **6,72** | **37,65** |

Prikaz vrednosti Cpij in Ctij v odvisnosti od komunalne opreme

## 5.2 Razmerje med merilom parcele in merilom neto tlorisne površine (Dp in Dt)

S tem programom opremljanja se določi, da je razmerje med merilom parcele in merilom NTP objektov (Dp in Dt) pri izračunu komunalnega prispevka sledeče:

* Dp = 0,3
* Dt = 0,7

## 5.3 Olajšave za določene vrste objektov

Olajšave za posamezne vrste objektov niso predvidene.

## 5.4 Znižanje komunalnega prispevka zaradi vlaganj investitorja

Na območju Kotlje III ni bilo zgrajene komunalne opreme. Komunalno opremo je financirala občina iz lastnega proračuna. Zasebnih vlaganj ni bilo, zato se tudi ne prizna znižanj komunalnega prispevka.

## 5.5 Indeksiranje stroškov opremljanja

Izračunana vrednost Cpij in Ctij za posamezno komunalno opremo se ob odmeri komunalnega prispevka uskladi z rastjo življenjskih stroškov (inflacijo).

Izhodiščne cene za stroške komunalne infrastrukture C2, K2 in V2 so na dan 1.1.2015, za nadomestitvene stroške iz poglavja 5.6 pa na dan 1.6.2013.

## 5.6 Izračun komunalnega prispevka

Komunalni prispevek za gradnjo posamezne vrste komunalne opreme se izračuna na naslednji način:

**KPij = (Aparcela · Cpij · Dp) + (Atlorisna · Ctij ·Dt)**

kjer je:

* KPij komunalni prispevek za posamezno vrsto komunalne opreme na posameznem obračunskem območju;
* Aparcela površina (gradbene) parcele objekta;
* Atlorisna neto tlorisna površina objekta;
* Dp delež parcele pri izračunu komunalnega prispevka (min. 0,3, max. 0,7).
* Dtdelež neto tlorisne površine objekta pri izračunu komunalnega prispevka (min. 0,3, max. 0,7). Dp+ Dt= 1, če odlok ne določi drugače je razmerje Dp: Dt = 0,3 : 0,7;
* Cpij obračunski stroški opremljanja m2 (gradbene) parcele s posamezno komunalno opremo na posameznem obračunskem območju;
* Ctij obračunski stroški opremljanja m2 NTP s posamezno komunalno opremo na posameznem obračunskem območju.

Ob odmeri komunalnega prispevka se upoštevajo podatki o GP in NTP iz OPPN, PGD dokumentacije in podatkov o zemljiških (gradbenih) parcelah.

## 5.7 Nadomestitveni stroški

Nadomestitveni stroški za obstoječo komunalno opremo (C1, K1, V1 in KOM) se na območju Kotlje III obračunajo na način prikazan v nadaljevanju in se prištejejo k stroškom, katere določa ta program opremljanja.

V Občini Ravne na Koroškem smo po sprejetju Občinskega prostorskega načrta (OPN), skladno z veljavnimi predpisi, izdelali nov Program opremljanja, ki je za celotno območje občine določil eno obračunsko območje in s tem enake cene in razmerje za obračun komunalnega prispevka. Ta program ne določa območij, kjer bi že vnaprej bila predvidena izdelava posebnih programov opremljanja. Zaradi tega v tem programu tudi niso bili ločeno določeni stroški komunalnega opremljanja za primarno (t.i. nadomestitveni stroški) in sekundarno komunalno opremo.

Za potrebe programa opremljanja za Kotlje III je potrebno določiti stroške primarnega omrežja, saj so jih uporabniki sekundarne komunalne opreme Kotlje III tudi dolžni poravnati.

Program opremljanja 2013 je izdelala občinska uprava na podlagi Programa opremljanja 2008 z upoštevanjem vlaganj v letih 2008 – 2012, z revalorizacijo stroškov 2008 do konca 2012, upoštevajoč vse druge vire investiranja in preračunom na nove površine stavbnih zemljišč iz sprejetega OPN.

Za potrebe tega Programa opremljanja (Kotlje III) se na podlagi enakih izhodišč izdela le razdelitev stroškov komunalnega opremljanja za ceste (C), kanalizacijo (K), vodovod (V) in odpadke (KOM) na del za primarno omrežje (C1, K1, V1, KOM) in na del za sekundarno omrežje (C2, K2,V2).

Razdelitev je prikazana v naslednji tabeli:

|  |  |  |  |  |  |  |
| --- | --- | --- | --- | --- | --- | --- |
| Obračunsko območje  | Površina parcel (m2) | NTP (m2) | Skupni stroški (€) | Obračunski stroški (€)  | Cp (€/m2) | Ct (€/m2) |
| C1 | 4.365.010 | 1.778.748 | 11.705.364 | 10.397.310 | 2,38 | 5,85 |
| C2 | 4.365.010 | 1.778.748 | 15.516.413 | 13.782.480 | 3,16 | 7,75 |
| **C - prometno omrežje** | **4.365.010** | **1.778.748** | **27.221.777** | **24.179.790** | **5,54** | **13,59** |
| K1 | 3.118.082 | 1.428.632 | 7.212.246 | 3.501.970 | 1,12 | 2,45 |
| K2 | 3.118.082 | 1.428.632 | 14.643.045 | 7.110.059 | 2,28 | 4,98 |
| **K - kanalizacijsko omrežje** | **3.118.082** | **1.428.632** | **21.855.291** | **10.612.029** | **3,40** | **7,43** |
| V1 | 3.364.054 | 1.495.114 | 5.844.762 | 5.330.192 | 1,58 | 3,57 |
| V2 | 3.364.054 | 1.495.114 | 3.010.938 | 2.745.856 | 0,82 | 1,84 |
| **V - vodovodno omrežje** | **3.364.054** | **1.495.114** | **8.855.700** | **8.076.048** | **2,40** | **5,40** |
| **KOM - ravnanje z odpadki** | **4.365.010** | **1.778.748** | **4.036.682** | **408.274** | **0,09** | **0,23** |

Za določitev nadomestitvenih stroškov komunalnega opremljanja v stanovanjski zazidavi Kotlje III se uporabljajo vrednosti iz naslednje tabele:

|  |  |  |  |  |  |
| --- | --- | --- | --- | --- | --- |
| **Postavka** | **Vrednost (€)** | **Σ Aparcela (m2)** | **Σ Atlorisna (m2)** | **Cpij (€/m2)** | **Ctij (€/m2)** |
| Ceste (C1) | 10.397.310 | 4.365.010 | 1.778.748 | 2,38 | 5,85 |
| Kanalizacija (K1) | 3.501.970 | 3.118.082 | 1.428.632 | 1,12 | 2,45 |
| Vodovod (V1) | 5.330.192 | 3.364.054 | 1.495.114 | 1,58 | 3,57 |
| Ravnanje z odpadki (KOM) | 408.274 | 4.365.010 | 1.778.748 | 0,09 | 0,23 |
| **SKUPAJ** | **19.637.746** |  |  | **5,17** | **12,10** |

*\*Ob odmeri komunalnega prispevka je potrebno vrednosti v zgornji tabeli uskladiti z rastjo življenjskih stroškov od 1.6.2013 dalje*

Za obračun komunalnega prispevka v stanovanjski zazidavi Kotlje III se uporabljajo vrednosti iz naslednje tabele:

|  |  |  |
| --- | --- | --- |
| **Obračunsko območje**  | **Cp (€/m2)** | **Ct (€/m2)** |
| C1 | 2,38 | 5,85 |
| C2 | 2,13 | 11,92 |
| K1 | 1,12 | 2,45 |
| K2 | 3,89 | 21,77 |
| V1 | 1,58 | 3,57 |
| V2 | 0,71 | 3,95 |
| KOM  | 0,09 | 0,23 |
| **SKUPAJ** | **11,90** | **49,74** |

*\*Ob odmeri komunalnega prispevka je potrebno vrednosti C1,K1,V1 in KOM v zgornji tabeli uskladiti z rastjo življenjskih stroškov od 1.6.2013 dalje*

# kartografski del

Kot kartografski del se uporabljajo grafične priloge Odloka o zazidalnem načrtu za stanovanjsko zazidavo in bencinski servis Kotlje III (Uradni list Republike Slovenije, št. 121/2005, Uradno glasilo slovenskih občin št. 53/2013) in izvedena parcelacija zemljišč.